**Lumina**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum pătrunde ea, lumina, prin petalele de flori...

Îți magnetizează ochii iar în suflet ai fiori!

Vrei parcă să-i afli tâlcul și să-i înțelegi misterul,

Vrei să fii o floare mică ca să te-nvelească cerul

Cu căldura și lumina razelor de seară-n vară...

Vrei să radiezi din suflet frumusețea florii, rară!

Tu de fapt ai prins în ochi armonia din natură

Ce ți-a picurat în suflet liniștea în stare pură

Iar acolo, într-un lac cristalin de împăcare

Pătrund razele din seara verii scăldată de soare.

Ți-ai întors privirea-n tine fiindcă lacu-i luminat

Și-ai putut vedea-n străfunduri...și atunci te-ai minunat:

Un alt soare din adâncuri, raze calde-n armonie

Îți trimite-n ochi lumina, simți o mare bucurie.

Lasă zilele să-ți curgă-n viața ce-ai primit-o-n dar

Prin lumina sufletului, fir de praf din praf stelar!